WP ปิดรีซูมเทรดวันแรก 12.30 บ. วอลุ่มทะลัก 1.48 พันลบ.
WP ปิดรีซูมเทรดวันแรก 12.30 บ. วอลุ่มทะลัก 1.48 พันลบ. โดยปิดตลาดวันนี้ (1 ก.พ.) ราคาอยู่ที่ 12.30 บาท สูงสุด 16.20 บาท ต่ำสุด 11.90 บาท ด้วยมูลค่าซื้อขาย 1.48 พันล้านบาท
1 ก.พ. 2561

ผู้สื่อข่าวรายงานว่า ราคาหุ้น บริษัท ดับบลิวพี เอ็นเนอร์ยี่ จำกัด (มหาชน) หรือ WP ปิดตลาดวันนี้ราคาอยู่ที่ 12.30 บาท สูงสุด 16.20 บาท ต่ำสุด 11.90 บาท ด้วยมูลค่าซื้อขาย 1.48 พันล้านบาท ขณะที่ดัชนีตลาดหุ้นไทยโดยรวมลบ 0.37%
ทั้งนี้ WP กลับเข้ามาซื้อขายในตลาดหลักทรัพย์แห่งประเทศไทย (SET) ในกลุ่มอุตสาหกรรมทรัพยากร หมวดธุรกิจพลังงานและสาธารณูปโภค วันนี้เป็นวันแรก (1 ก.พ.)
อนึ่งราคาซื้อขายหลักทรัพย์ของ WP หรือเดิมคือหลักทรัพย์ PICNI ครั้งสุดท้ายก่อถูกพักห้ามการซื้อขาย เมื่อวันที่ 11 ม.ค.2551 อยู่ที่ราคา 0.21 บาทต่อหุ้น